**Ekskursija ,,Latvijos pavasario žiedai’’**

**2024 m. gegužės 25 d.**

**7:00 išvykstame iš Utenos** (išvykimas iš Utenos kultūros centro aikštelės (Aušros g. 49, Utena).
 Atvykstame į **Duobelę**– Latvijos miestelį, įsikūrusį prie Beržės upės. Čia įkurtas didžiausias alyvų sodas Europoje. Alyvų sodo bendras plotas yra 4,5 hektaro, kuriame yra didžiausia alyvų kolekcija Baltijos šalyse – apie 240 įvairių alyvų rūšių ir hibridų. Apsilankysime garsaus latvių selekcininko ir botaniko **Pėterio Upyčio alyvų sode.**Alyvų žydėjimas tapo tradicine latvių švente, pritraukiančia ne tik latvius, bet ir lankytojus iš užsienio. Pasigrožėsime kvapniais žydinčių alyvų žiedeliais, pasimėgausime svaigiu alyvų aromatu.

Draugiški pietūs!

 Važiuojame į **Kino miestelį *Cinevillą***– Latvijos Holivudą.  Ekskursija Cinevilloje, kurios metu lyg laiko mašina sugrįšite  į Rygą prieš 100 metų. Cinevilloje atrasite Turgaus aikštę, Bažnyčią, akmenimis grįstas gatves, Dauguvos krantinę su laivais, tramvajų, karinės technikos.  Miestelis buvo pradėtas statyti kino filmui „Rīgas sargi“ (Rygos sargybiniai) kurti. Iki šiol mietelyje jau yra nufilmuoti keli latvių vaidybiniai filmai, tarp jų „Rūdolfa mantojums“ (Rudolfo palikimas), „Sapņu komanda 1935“ (Svajonių komanda 1935), dar ne vienas užsienio kino filmas. Po ekskursijos dalyvausime  kino filmavimo procese – **Specialių efektų šou**: Rygos gatvėmis važiuosime automobiliu ir dviračiu, skraidysime tarp debesų, pasinersime į povandeninį pasaulį, dalyvausime kare... Filmavimo vadovas su specialia technika  padės įsitraukti į aktorių darbą…

 Vykstame pasigrožėti žydinčiais rododendrų ir azalijų labirintais **Babitės rododendrų centre.** Kasmet šis botanikos sodas nuo gegužės 15 iki birželio 15 dienos pasipuošia gražiausiais žiedais. Tačiau daugiausia dėmesio, be abejonės, sulaukia pasakiškasis rododendrų žydėjimas. Šiuo metu kolekciją sudaro virš 370 rododendrų rūšių ir veislių (apie 90 iš jų išvesta vieno entuziasto - profesoriaus R. Kondratovičiaus dėka). Centre gėlės puoselėjamos jau 37 metus, todėl eidami 1,5 km rododendrų pažintiniu taku pamatysime ir nykštukinių - kiliminių gražuolių ir 4-5 metrų aukščio žiedais apsipylusių krūmų. Sode galime nusipirkti sodinukų.

 Jūrmala yra didžiausias kurortinis pajūrio miestas Baltijos šalyse, turintis seną kurorto istoriją. **Ekskursija po Jūrmalą:** centras, senieji pastatai, pėsčiųjų gatvė. Miesto muziejus , kur susipažinsime su kurorto istorija ir pajūrio mada. Užlipsime į apžvalgos bokštą. Laisvas laikas prie jūros.

**Vėlai vakare grįžimas namo.**

**Ekskursijos kaina – 50 Eur/asmeniui
• Už ekskursiją reikia sumokėti per 3 darbo dienas po registracijos.
• Atsisakius vykti į kelionę likus 5 darbo dienoms iki kelionė pradžios – PINIGAI NEGRĄŽINAMI.
• Į ekskursijos kainą įskaičiuota:** transporto nuoma su mokama parkavimo paslauga, lydinčio gido paslauga, kelionės organizavimo paslauga. **• Papildomai reikia turėti ~ 35 Eur**/asmeniui už lankomus objektus ir pietus! **• Į kainą neįskaičiuotos papildomos išlaidos:** medicininių išlaidų draudimas užsienyje, bilietai į mokamus objektus, maitinimas ir asmeninės išlaidos.

**DOKUMENTAI
•** LR asmens tapatybės kortelė arba LR pasas, galiojantys ne mažiau kaip 3 mėnesius po kelionės pabaigos (ir suaugusiems, ir vaikams).  **•** Vykstant į kelionę būtina turėti medicininių išlaidų draudimą, garantuojantį būtinos medicininės pagalbos užsienyje ir papildomų išlaidų, susidariusių dėl draudiminio įvykio, apmokėjimą. Vykstant į šią kelionę galioja ir Europos sveikatos draudimo kortelė (daugiau informacijos apie išdavimą, sąlygas ir apribojimus www.vlk.lt).  **•** Kelionių organizatorius gali keisti kelionės programą, atsižvelgdamas į grupės pageidavimus ir objektyvias sąlygas. Objektų lankymo tvarka, skaičius ir įėjimo bilietų kaina gali kisti, kelionės vadovas muziejuose ekskursijų neveda. Vairuotojų darbo režimą reglamentuoja ES įstatymai.